REPUBLIKA SLOVENIJA 

Služba Vlade Republike Slovenije za lokalno samoupravo in regionalno politiko 
1501 Ljubljana, Kotnikova 28 
Telefon: 0143 41510; telefax: 0143 41538 

Številka: 416/08; 017-7/2005 -:L '1'L Datum: 25. 8.2008 

Franc Jurša, župan OBČINA LJUTOMER Vrazova ulica 1 

ZADEVA: Imenovanje podžupana Občine Ljutomer - dopis občinskega svetnika Ljutomer Janeza Venclja z dne 17. 8. 2008 

Spoštovani, 

dne 17. 8. 2008 je občinski svetnik Občine Ljutomer Janez Vencelj na Službo Vlade RS za lokalno samoupravo in regionalno politiko (SVLR) naslovil dopis, v katerem nas obvešča, da občina nima podžupana. V kolikor njegove navedbe držijo, vas z dopisom opozarjamo na nekatere določbe zakonodaje s področja lokalne samouprave, ki določajo ravnanje organov občine v tem primeru. Dopis SVLR smo občinskemu svetniku poslali v vednost. 

Občinski svetnik navaja, da kot župan še niste imenovali podžupana. Zato vas želimo opozoriti, da Zakon o lokalni samoupravi (Uradni list RS, št. 94/07 - uradno prečiščeno besedilo in 76/08) v 33. a členu določa, da ima občina najmanj enega podžupana, ki ga župan imenuje izmed članov občinskega sveta. Gre za določbo, ki zagotavlja nemoteno delovanje organov občine tudi v času morebitne krajše ali trajne odsotnosti župana. Zakon tako omogoča, da v primeru predčasnega prenehanja mandata župana podžupan opravlja funkcijo župana do nastopa mandata novo izvoljenega župana. Poleg tega podžupan pomaga županu pri njegovem delu ter opravlja posamezne naloge iz pristojnosti župana, za katere ga župan pooblasti. Podžupan nadomešča župana v primeru njegove odsotnosti ali zadržanosti. V času nadomeščanja opravlja podžupan tekoče naloge iz pristojnosti župana in tiste naloge, za katere ga župan pooblasti. Ker torej zakon zahteva imenovanje podžupana, vam predlagamo, da imenovanje čimprej opravite, SVLR pa o tem pisno obvestite. 

Lep pozdrav, 

	

Rudolf Rome